1979R1963 — ET — 09.06.2001 — 005.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:







Käesolev konsolideeritud versioon sisaldab viiteid Euroopa arveldusühikule ja/või eküüle, mida alates 1. jaanuarist 1999 peaks käsitlema viitena eurole – nõukogu määrus (EMÜ) nr 3308/80 (EÜT L 345, 20.12.1980, lk 1) ja nõukogu määrus (EMÜ) nr 1103/97 (EÜT L 162, 19.6.1997, lk 1).









▼B

KOMISJONI MÄÄRUS (EMÜ) nr 1963/79,

6. september 1979,

milles sätestatakse teatavate konservide tootmisel kasutatava oliiviõli tootmistoetuse üksikasjalikud rakenduseeskirjad







EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 22. septembri 1966. aasta määrust nr 136/66/EMÜ õli- ja rasvaturu ühise korralduse kehtestamise kohta, ( 1 ) viimati muudetud määrusega (EMÜ) nr 590/79, ( 2 ) võttes arvesse nõukogu 23. novembri 1978. aasta määrust (EMÜ) nr 2749/78 õli- ja rasvakaubanduse kohta ühenduse ja Kreeka vahel, ( 3 ) võttes arvesse nõukogu 26. märtsi 1979. aasta määrust (EMÜ) nr 591/79, millega nähakse ette teatavate konservide tootmisel kasutatava oliiviõli tootmistoetuse üldeeskirjad, ( 4 ) eriti selle artiklit 9, ning arvestades, et: ning arvestades, et: määruse (EMÜ) nr 591/79 artikli 8 lõikes 2 sätestatud kontrollikord peab tagama, et tootmistoetust antakse üksnes oliiviõli puhul, mis vastab käesolevas määruses ning määruses (EMÜ) nr 591/79 sätestatud tingimustele; põhimõtteliselt tuleks tootmistoetust anda alles pärast kõnealust kontrolli; kontrolli nõuetekohaseks teostamiseks tuleks kontrollitaotlus esitada õigeaegselt ning see peaks sisaldama teatavat põhiteavet; samal eesmärgil tuleks kala- ja köögiviljakonservide tootjatelt nõuda laoarvestuse pidamist kasutatud oliiviõli koguse ja päritolu kohta; kontroll peab toimuma ajavahemiku jooksul, mis lubaks töötlejatel omahinda silmas pidades toodangut planeerida ning oliiviõli hankida; samadel põhjustel peaks antav tootmistoetus olema toetus, mis kehtib kontrollitaotluse esitamise päeval; selleks, et võimaldada asjaomastel pooltel osta vajaminevat oliiviõli, peaks liikmesriikidel olema võimalik maksta toetussumma ette, juhul, kui on esitatud tagatis; komisjoni määrus (EMÜ) nr 615/71 ( 5 ) tuleks tunnistada kehtetuks; käesolevas määruses ettenähtud meetmed on kooskõlas õli- ja rasvaturu korralduskomitee arvamusega, ON VASTU VÕTNUD KÄESOLEVA MÄÄRUSE:







Artikkel 1

Tootmistoetuse saamiseks peavad määruse (EMÜ) nr 591/79 artiklis 2 osutatud kala- ja köögiviljakonservide tootjad nimetatud konservide kohta igapäevast laoarvestust, märkides vähemalt järgmise teabe:

▼M2

a) vabrikusse saabunud oliiviõli kogus päritolu ja esitluse põhjal;

▼B

b) konservide tootmisel kasutatud oliiviõli kogus päritolu järgi;

c) arve, kviitungi või muu samaväärse dokumendi number iga saabuva oliiviõlipartii kohta;

d) toodetud konservide netomass; märkida iga tüüpi tootmise juures kasutatud oliiviõli keskmine mass.

Artikkel 2

▼M1

1. Tootmistoetuse saamiseks peab tootja esitama kontrollitaotluse pädevale asutusele enne tootmistegevuse alustamiseks kavandatud kuupäeva.

Seda taotlust ei või esitada enne, kui õli on tootmisettevõttes.

Asjaomased liikmesriigid täpsustavad vajaduse korral minimaalse ajavahemiku, mis peab jääma kontrollitaotluse esitamise ja esimeses lõigus nimetatud kuupäeva vahele.

▼B

2. Taotlus peab sisaldama vähemalt järgmist teavet:

a) tootja nimi ja aadress;

b) tootmise algus- ja lõppkuupäev;

c) toodetavate konservide kogus ja liik;

d) tootmises kasutatava oliiviõli eeldatav kogus ning õli päritolu.

3. Kontrollitaotlus kehtib üksnes sellise tootmisprotsessi suhtes, mis lõpetatakse hiljemalt taotluse esitamise kuule järgneva kolmanda kuu viimasel päeval.

▼M3

Liikmesriigid võivad siiski ette näha pikema, kuni kaheksakuulise tähtaja, kui konservi tootmisprotsessi puhul on vajalik, et õli on kala või köögiviljadega kontaktis esimese lõiguga ettenähtud ajavahemikust pikema aja jooksul.

▼B

Kui kõnealuse ajavahemiku jooksul ei ole tootmine võimalik vääramatu jõu tõttu, pikendab asjaomase liikmesriigi pädev asutus tootja taotlusel ajavahemikku vajalikul määral, võttes arvesse tekkinud asjaolusid.

▼M5

Artikkel 2a

Määruse nr 136/66/EMÜ artiklis 20a osutatud tootmistoetuse puhul teatavad liikmesriigid komisjonile iga turustusaasta esimese kuu jooksul oliiviõlikogused, mille puhul on eelmise turustusaasta jooksul läbi viidud kontrollimisi.

▼B

Artikkel 3

Liikmesriigid kontrollivad, et:

a) tootja peab laoarvestust vastavalt artiklile 1;

b) kontrollitaotluses märgitud oliiviõli oli laos taotluse esitamise ajal.

Artikkel 4

1. Tootmistoetus makstakse tootja taotluse alusel selles liikmesriigis, kus konservid toodeti.

2. Lõikes 1 osutatud taotlus peab sisaldama üksikasjalikke andmeid konservide tootmisel kasutatud õli koguse ja päritolu kohta. Taotluse peab asjaomane pool esitama kuue kuu jooksul alates õli kasutamise päevast.

▼M4

Artikkel 4a

Ühenduses toodetud oliiviõli puhul korrigeeritakse tootmistoetust teatavate konservide puhul, milles sisalduva oliiviõli suhtes kohaldatakse seestöötlemise korda, maksmata ühinemiskompensatsiooni võrra.

▼B

Artikkel 5

Toetus makstakse pärast seda, kui asjaomane liikmesriik on kontrollinud artiklis 4 osutatud taotluses märgitud õlikoguse vastavust konservide tootmisel kasutatud õlikogusele.

Asjaomase poole taotlusel võib toetuse siiski maksta ette kohe pärast artiklis 3 osutatud kontrolli tingimusel, et on esitatud tagatis, et õli kasutatakse kindlaksmääratud otstarbel.

Artikkel 6

Artikli 5 esimeses lõigus osutatud kontrolli eesmärgil kontrollivad liikmesriigid muuhulgas ka artiklis 1 osutatud laoarvestust.

Artikkel 7

Kui artiklis 4 osutatud taotluses märgitud oliiviõlikogus ei vasta artiklis 5 osutatud kontrollis ilmnenud õlikogusele, otsustab asjaomane liikmesriik, kui suurele oliiviõlikogusele makstakse toetust.

Artikkel 8

Antav toetus on toetus, mis kehtib artiklis 2 osutatud kontrollitaotluse esitamise päeval.

Artikkel 9

Määruse (EMÜ) nr 591/79 artikli 4 lõikes 2 osutatud summa on 0,50 eküüd. Kui eespool nimetatud määruse artikli 4 lõike 1 esimeses lõigus osutatud aritmeetiline keskmine on null, on toetuse määr null.

▼M2

Artikkel 9a

Toetuse summa arvutamisel kohaldatakse määruse (EMÜ) nr 591/79 artikli 4 lõike 1 teise lõigu või artikli 5 lõike 2 sätteid üksnes juhul, kui konservide tootmisel kasutatud oliiviõli on valmistatud ühenduses ja tootja on selle ostnud pakendites, mille netomaht on üle viie liitri.

▼B

Artikkel 10

Käesolevaga tunnistatakse määrus (EMÜ) nr 615/71 kehtetuks.

Artikkel 11

Käesolev määrus jõustub 10. septembril 1979. aastal.

Seda kohaldatakse oliiviõli suhtes, mille kohta esitati artiklis 2 osutatud taotlus kõnealusel kuupäeval või pärast seda. Oliiviõli suhtes, mille kohta esitati taotlus enne kõnealust kuupäeva, kohaldatakse jätkuvalt määrust (EMÜ) nr 615/71.

Käesolev määrus on tervikuna siduv ja vahetult kohaldatav kõikides liikmesriikides.